pythainlp/thai-wiki-dataset-v4 huggingface dataset:
โมมบาซา

โมมบาซา  เป็นเมืองท่าทางทะเลบนชายฝั่งมหาสมุทรอินเดีย ของประเทศเคนยา เป็นเมืองที่เก่าแก่ที่สุดของประเทศ (ราวคริสต์ศักราช 900) และเป็นเมืองใหญ่เป็นอันดับ 2 ของเคนยา รองจากเมืองหลวงของประเทศกรุงไนโรบี โดยเมืองมีประชากรราว 1,208,333 คนจากสำมะโน ค.ศ. 2019
โมมบาซาเป็นศูนย์กลางวัฒนธรรมและเศรษฐกิจในภูมิภาค มีท่าเรือที่มีขนาดใหญ่พิเศษและสนามบินนานาชาติและเป็นศูนย์กลางการท่องเที่ยวที่สำคัญของภูมิภาค เมืองตั้งอยู่ชายฝั่งทิศตะวันออกของประเทศเคนยา
กรดปาลมิติก

กรดปาล์มิติก  หรือ กรดเฮกซะเดคาโนอิก (hexadecanoic acid) เป็นกรดไขมันอิ่มตัวที่มีสูตรเคมีคือ C16H32O2 ค้นพบครั้งแรกโดยเอดมอนด์ เฟรมี นักเคมีชาวฝรั่งเศสในปี ค.ศ. 1840 หลังเขาทำการทดลองกับน้ำมันปาล์ม นอกจากนี้กรดปาล์มิติกยังพบในผลิตภัณฑ์นม, เนื้อสัตว์, เนยโกโก้, น้ำมันถั่วเหลืองและน้ำมันดอกทานตะวัน
กรดปาล์มิติกเป็นกรดไขมันที่ถูกผลิตขึ้นเป็นลำดับแรกในการสังเคราะห์กรดไขมันในไซโทพลาซึม การสังเคราะห์ดังกล่าวจะเปลี่ยนอะซิติลโคเอนไซม์ เอในคาร์โบไฮเดรตไปเป็นกรดไขมันผ่านเอนไซม์แฟตตีเอซิดซินเทส ผลคือทำให้กรดปาล์มิติกเป็นหนึ่งในส่วนประกอบสำคัญในร่างกายสิ่งมีชีวิต งานวิจัยหนึ่งพบว่ากรดปาล์มิติกมีปริมาณประมาณ 21-30% (โมลาร์) ในเนื้อเยื่อไขมันของร่างกายมนุษย์
ในสมัยสงครามโลกครั้งที่สอง กองทัพสหรัฐพัฒนาเกลืออะลูมิเนียมของกรดแนฟทีนิกและกรดปาล์มิติกเป็นระเบิดนาปาล์ม กรดปาล์มิติกในรูปโซเดียมปาล์มิเตตใช้เป็นส่วนประกอบของสบู่, เครื่องสำอาง, สารกันติด (release agent) และวัตถุเจือปนอาหาร อย่างไรก็ตาม องค์การอนามัยโลกรายงานว่าการบริโภคกรดปาล์มิติกเสี่ยงต่อการเป็นโรคระบบหัวใจหลอดเลือด โดยอิงจากการศึกษาหลายชิ้นที่พบว่ากรดปาล์มิติกอาจมีส่วนในการเพิ่มระดับไลโพโปรตีนหนาแน่นต่ำ (LDL) ในเลือด
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ไชนาคัพ 2019

การแข่งขันฟุตบอลไชนาคัพ 2019  เป็นการแข่งขันฟุตบอลไชนาคัพ ที่จัดขึ้นเป็นครั้งที่ 3 โดยจัดการแข่งขันในประเทศจีน ระหว่างวันที่ 21 - 25 มีนาคม พ.ศ. 2562 โดยครั้งนี้มีทีมชาติไทย เข้าร่วมแข่งขันด้วย
ทีมที่เข้าร่วม.
เมื่อวันที่ 11 กุมภาพันธ์ พ.ศ. 2562, ได้มีการประกาศว่า ทีมชาติไทย, ทีมชาติอุรุกวัย และ ทีมชาติอุซเบกิสถาน ได้มีส่วนร่วมในไชนาคัพ 2019.
คณะผู้ตัดสิน.
รายชื่อผู้ตัดสินด้านล่างนี้จะถูกใช้ในการทำหน้าที่ในไชนาคัพ 2019.
<templatestyles src="Col-begin/styles.css"/>
<templatestyles src="Col-begin/styles.css"/>
การแข่งขัน.
เวลาทั้งหมด เป็นเวลาท้องถิ่นจีน (UTC+8)
นัดชิงชนะเลิศ.
การแข่งขันฟุตบอลคู่ระหว่างไทยพบอุรุกวัยในวันที่ 25 มีนาคม พ.ศ. 2562 ที่สนามกวางสี สปอร์ต เซนเตอร์ เมืองหนานหนิง ประเทศจีน เป็นการแข่งขันนัดชิงชนะเลิศในฟุตบอลรายการไชน่าคัพ 2019 โดยทีมชาติไทยสามารถเข้ารอบชิงชนะเลิศด้วยการเฉือนเอาชนะทีมชาติจีนไปได้ 0–1 ส่วนทีมชาติอุรุกวัยเป็นแชมป์เก่า ก็เข้ารอบด้วยการเอาชนะทีมชาติอุซเบกิสถานไปได้ถึง 0–3 และนี่จะเป็นการพบกันครั้งแรกในประวัติศาสตร์ระหว่างทีมชาติไทยกับทีมชาติอุรุกวัยในเกมอุ่นเครื่องอย่างเป็นทางการของทั้งสองทีม โดยการจัดอันดับโลกฟีฟ่าของทั้งสองทีมในเดือนกุมภาพันธ์ ปี 2019 ทำให้ทีมชาติอุรุกวัยรั้งอันดับ 7 ของโลก ส่วนทีมชาติไทยรั้งอันดับ 115 ของโลก และนี่จะเป็นเกมอุ่นเครื่องอย่างเป็นทางการที่ทีมชาติไทย ได้พบกับคู่แข่งที่มีอันดับโลก หรือ ฟีฟ่าแรงกิ้ง ห่างกันมากที่สุดในรอบ 12 ปี ถึง 108 อันดับ
อันดับดาวซัลโว.
การแข่งขันทั้งหมดมี 9 ประตูที่ทำได้ใน 4 นัด สำหรับค่าเฉลี่ย 2.25 ประตูต่อนัด
3 ประตู
2 ประตู
1 ประตู
ยูโรเปียนเกมส์ 2019

ยูโรเปียนเกมส์ 2019  หรือเป็นที่รู้จักในชื่อ ยูโรเปียนเกมส์ครั้งที่ 2 ซึ่งจะจัดในเมืองมินสค์ ประเทศเบลารุส ระหว่างวันที่ 21 มิถุนายน ถึง 30 มิถุนายน ค.ศ. 2019 ในครั้งนี้คาดว่าจะมีนักกีฬาเข้าร่วมแข่งขันประมาณ 4,000 คนจาก 50 ประเทศ มีกีฬาที่แข่งขันทั้งหมด 15 ชนิดกีฬา ใน 200 รายการ ประกอบไปด้วย 10 ชนิดกีฬาที่มีกีฬาบรรจุในกีฬาโอลิมปิกฤดูร้อน 2020 ในโตเกียว ประเทศญี่ปุ่น และ 5 ชนิดกีฬาบรรจุเฉพาะในยุโรป ซึ่งพิธีเปิดจัดขึ้นสนามกีฬาดีนาโมจัดขึ้นในวันที่ 21 มิถุนายน ค.ศ. 2019 และพิธีปิดจัดขึ้นในวันที่ 30 มิถุนายน ค.ศ. 2019
การเลือกเมืองเจ้าภาพ.
หลายประเทศและเมืองต่างๆ ได้ให้ความสนใจในการเป็นเจ้าภาพจัดการแข่งขันกีฬายูโรเปียนเกมส์ 2019 แต่มีเพียงเนเธอร์แลนด์เท่านั้นที่เสนอตัวเป็นเจ้าภาพอย่างเป็นทางการ ในการประชุมใหญ่สามัญเมื่อวันที่ 16 พฤษภาคม ค.ศ. 2015 ประเทศเนเธอร์แลนด์ได้รับการอนุมัติอย่างเป็นเอกฉันท์ในฐานะเจ้าภาพของการแข่งขันครั้งที่ 2 การแข่งขันครั้งนี้จัดขึ้นในเจ็ดเมืองทั่วประเทศ เช่น อัมสเตอร์ดัม เดอะเฮก ไอนด์โฮเวน รอตเทอร์ดามและยูเทรกต์ เมื่อวันที่ 10 มิถุนายน ค.ศ. 2015 เนเธอร์แลนด์ได้ประกาศขอถอนตัวจากการเป็นเจ้าภาพการแข่งขันยูโรเปียนเกมส์ครั้งที่สอง เนื่องจากปัญหาทางการเงินโดยคาดว่าต้องใช้งบประมาณถึง 57.5 ล้านยูโร แพททริก ฮิกกี ประธานคณะกรรมการโอลิมปิกยุโรปกล่าวว่าข่าวดังกล่าวน่าผิดหวัง หลังจากนั้นหลายประเทศได้ให้ความสนใจในการเป็นเจ้าภาพจัดการแข่งขัน: ประเทศเบลารุส (มินสค์), สหราชอาณาจักร (กลาสโกว์), ประเทศโปแลนด์ (พอซนาน), ประเทศรัสเซีย (คาซานและโซชี), ประเทศตุรกี (อิสตันบูล)
ในเดือนพฤศจิกายน ค.ศ. 2015 รัสเซียประกาศเป็นประเทศเจ้าภาพในการแข่งขันกีฬายูโรเปียนเกมส์ครั้งที่ 2 ในขณะเดียวกันองค์กรต่อต้านการใช้สารต้องห้ามโลก (WADA) ได้เริ่มทำการสอบสวนเรื่องการใช้สารกระตุ้นในประเทศรัสเซียซึ่งคณะกรรมการโอลิมปิกระหว่างประเทศปฏิเสธที่จะสนับสนุนการแข่งขันกีฬาที่สำคัญในรัสเซียรวมถึงกีฬายูโรเปียนเกมส์ครั้งที่ 2
ในระหว่างการประชุมสามัญคณะกรรมการโอลิมปิกแห่งชาติยุโรปซึ่งจัดขึ้นในมินสค์เมื่อวันที่ 21 ตุลาคม ค.ศ. 2016 มินสค์ได้รับเลือกให้เป็นเมืองเจ้าภาพในการแข่งขันกีฬายูโรเปียนเกมส์ครั้งที่ 2 เมื่อวันที่ 1 กันยายน ค.ศ. 2017 ข้อตกลงดังกล่าวได้รับการลงนามโดยอันเดรย์ ชอราตซ์ ประธานคณะกรรมการบริหารเมืองมินสค์, ยาเนซ โคกียันชิช ประธานคณะกรรมการโอลิมปิกยุโรป, อะเล็คซันดาร์ ชัมโค รัฐมนตรีว่าการกระทรวงกีฬาและการท่องเที่ยวเบลารุส, อันเดรย์ อัสตาเชวิช รองประธานคณะกรรมการโอลิมปิกเบลารุสคนที่ 1, เกออร์กี คาตูลิน ผู้อำนวยการฝ่ายจัดการแข่งขันยูโรเปียนเกมส์ 2019 และราฟาเอล ปักนอซซี เลขาธิการคณะกรรมการโอลิมปิกยุโรป
ข้อมูลการแข่งขัน.
ชนิดกีฬา.
<templatestyles src="Div col/styles.css"/>
ประเทศที่เข้าร่วมการแข่งขัน.
สมาชิกทั้งหมด 50 ประเทศของคณะกรรมการโอลิมปิกแห่งยุโรปจะเข้าร่วมการแข่งขันครั้งนี้ 
ด้านล่างนี้เป็นรายชื่อของคณะกรรมการโอลิมปิกแห่งชาติที่เข้าร่วมแข่งขันยูโรเปียนเกมส์ 2019 มีดังต่อไปนี้ 
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
รายปุระ

รายปุระ  เป็นนครในเขตรายปุระ ในรัฐฉัตตีสครห์ ประเทศอินเดีย เป็นเมืองที่ใหญ่ที่สุดของรัฐฉัตตีสครห์และเป็นเมืองเอกของรัฐ เดิมเป็นส่วนหนึ่งของรัฐมัธยประเทศ ก่อนที่จะก่อตั้งรัฐฉัตตีสครห์เมื่อวันที่ 1 พฤศจิกายน ค.ศ. 2000
สเตฟาน ปัลลา

สเตฟาน มาเซดา ปัลลา (15 พฤษภาคม ค.ศ. 1989 —) เป็นนักฟุตบอลชาวฟิลิปปินส์ เคยลงเล่นในตำแหน่งกองหลังให้กับบุรีรัมย์ ยูไนเต็ด ในไทยลีก ฤดูกาล 2562
สโมสรอาชีพ.
แรปิด เวียนนา.
ปัลลาเริ่มต้นอาชีพกับสโมสร และเข้าร่วมทีมเยาวชนของสโมสรในปี ค.ศ. 1998 ต่อมาในฤดูกาล 2007–08 เขาถูกดันขึ้นไปเล่นให้กับชุดใหญ่ของทีม และลงเล่นนัดแรกให้กับสโมสรเมื่อวันที่ 29 มีนาคม ค.ศ. 2008 ในนัดที่พบกับ ต่อมาในวันที่ 15 มกราคม ค.ศ. 2010 เขาได้ย้ายไปร่วมทีมในสโลวาเกีย
วอลฟส์แบร์เกร์.
ในเดือนพฤษภาคม ค.ศ. 2014 ปัลลาเซ็นสัญญาสองปีกับสโมสร
เซนต์โปลเตน.
ในเดือนกรกฎาคม ค.ศ. 2018 ปัลลาเซ็นสัญญาหนึ่งปีกับสโมสร
บุรีรัมย์ ยูไนเต็ด.
ในเดือนตุลาคม ค.ศ. 2018 ปัลลาได้ย้ายมาบุรีรัมย์ ยูไนเต็ด อย่างเป็นทางการ ต่อมาในวันที่ 2 กุมภาพันธ์ ค.ศ. 2019 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ปัลลาลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 ปัลลาประเดิมสนามให้บุรีรัมย์นัดแรกในลีกในนัดที่บุรีรัมย์เปิดบ้านเสมอกับชลบุรี 2-2
ทีมชาติฟิลิปปินส์.
ในวันที่ 25 พฤษภาคม ค.ศ. 2015 ปัลลาถูกเรียกตัวติดทีมชาติฟิลิปปินส์เป็นครั้งแรกในการแข่งขันฟุตบอลโลก 2018 รอบคัดเลือก ต่อมาเขาลงเล่นทีมชาตินัดแรกในนัดที่ฟิลิปปินส์เอาชนะบาห์เรน 2-1
สุทิวัส หงส์พูนพิพัฒน์

สุทิวัส หงส์พูนพิพัฒน์ เป็นพิธีกรรายการโทรทัศน์และผู้ประกาศข่าวชาวไทยสังกัดสำนักข่าวไทย ช่อง 9 เอ็มคอตเอชดี
ประวัติ.
สุทิวัส หงส์พูนพิพัฒน์ ชื่อเล่น ตั่ว เกิดเมื่อวันพุธที่ 6 ก.ย. 2532 เป็นชาวจังหวัดขอนแก่น เริ่มเข้ามาเป็นผู้ประกาศข่าว เมื่อปี 2554 กับทางสำนักข่าวไทย อสมท เป็นที่แรก รายการข่าวแรกที่รับผิดชอบคือ ข่าวต้นชั่วโมง (ภาคกลางคืน) โดยขณะนั้นยังศึกษาอยู่ชั้นปีที่ 3 คณะเศรษฐศาสตร์ มหาวิทยาลัยธรรมศาสตร์ 
จบการศึกษาจากโรงเรียนขอนแก่นวิทยายน เรียนสายวิทย์-คณิต (ห้อง Gifted-คณิตศาสตร์ อัจฉริยภาพทางคณิต) เป็นตัวแทนไปสอบแข่งขันของโรงเรียน เคยผ่านโอลิมปิกเคมี สอวน. ค่าย 2 และรางวัลแข่งประกวดพูดระดับประเทศ จนได้รับคัดเลือกให้เป็นตัวแทนนักเรียนรางวัลพระราชทานของโรงเรียน เคยเป็นนักข่าว ศูนย์ข่าวเยาวชนแห่งประเทศไทย (TYN) จ.ขอนแก่น พิธีกรของโรงเรียน 
จบการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ เอกวิชาเศรษฐศาสตร์การเงิน และเศรษฐศาสตร์การเมือง และจบหลักสูตรผู้บริหารในยุคโลกาภิวัฒน์ (DAD รุ่นที่ 1) คณะรัฐประศาสนศาสตร์ สถาบันบัณฑิตพัฒนบริหารศาสตร์ หรือ NIDA
สมัยเรียนอยู่ที่มหาวิทยาลัยธรรมศาสตร์ ได้เข้าร่วมกิจกรรมต่างๆ มากมาย อาทิ เป็นพิธีกรแห่งมหาวิทยาลัยธรรมศาสตร์ เป็นเชียร์ลีดเดอร์คณะ เป็นผู้แทนอัญเชิญธรรมจักร ทูตกิจกรรมบำเพ็ญประโยชน์แห่งมหาวิทยาลัยธรรมศาสตร์ ในงานฟุตบอลประเพณีจุฬาฯ-ธรรมศาสตร์ ครั้งที่ 66 และเป็นผู้อัญเชิญป้ายงานฟุตบอลประเพณีธรรมศาสตร์-จุฬาฯ ครั้งที่ 67
จากจุดเริ่มต้นการเป็นผู้ประกาศข่าว ด้วยการเข้าประกวดในโครงการ “ผู้ประกาศข่าวหน้าใหม่ สำนักข่าวไทย รุ่นที่ 3” เมื่อครั้งที่เขายังเรียนอยู่ชั้นปีที่ 3 คณะเศรษฐศาสตร์ มหาวิทยาลัยธรรมศาสตร์ และสามารถผ่านด่านการประกวดจากผู้ที่สนใจเป็นผู้ประกาศข่าวกว่า 300 คน จนสุดท้ายได้เป็น 1 ใน 4 ของผู้ประกาศข่าวหน้าใหม่ที่มีผลงานการรายงานข่าวของสำนักข่าวไทย ทั้งการเป็นผู้ประกาศข่าวต้นชั่วโมง ข่าว 9 เศรษฐกิจ ผู้สื่อข่าวโต๊ะเฉพาะกิจ ผู้เรียบเรียงข่าว และจนกระทั่งมารับหน้าที่เป็นผู้ประกาศข่าวภาคเที่ยง และภาคค่ำ ทาง ช่อง 9 MCOT HD
มาริโอเพนต์

มาริโอเพนต์  เป็นวิดีโอเกมที่เผยแพร่โดยนินเทนโดในปีค.ศ.1992 โดยใช้สำหรับซูเปอร์แฟมิคอมที่บรรจุซูเปอร์แฟมิคอมเมาส์ เกมนี้ผลิตด้วยNintendo Research & Development 1 และIntelligent Systems
วิธีเล่น.
"มาริโอเพนต์" เป็นเกมที่ให้ผู้เล่นสามารถสร้างภาพได้รูปหนึ่งในแบบพิกเซลต่อพิกเซล หรือสร้างแอนิเมชั่น และทำตัวโน๊ตเสียงดนตรีได้ แต่สิ่งนี้สามารถดูได้ในโทรทัศน์ และบันทึกด้วยเครื่องบันทึกเทปวิดีโอเท่านั้น
เกมนี้มีมินิเกมชื่อว่า "แกนตแอทแทค" ซึ่งเป็นเกมที่ต้องใช้ความเร็วในการตบแมลง ผู้เล่นจะเป็นมือถือไม้ตบแมลง มีหน้าที่ตีแมลงทุกตัวในหน้าจอให้หมด ก่อนที่มันจะจิ้มมือให้เจ็บ และเสียหัวใจไปดวงหนึ่ง มินิเกมนี้มี 3 ด่าน แต่ละด่านมีแมลง 100 ตัวกับบอสตัวหนึ่ง เมื่อชนะบอสสุดท้ายแล้ว เกมจะย้อนกลับไปด่านแรกใหม่ และจะเพิ่มไอค่อนเล็กๆ ตรงด้านบนซ้ายของหน้าจอ มินิเกมนี้ไม่มีด่านสุดท้ายหรือรางวัล
บนหน้าจอหลักของเกมนี้ มีลูกเล่นลับซ่อนอยู่ โดยแต่ละตัวอักษรบนหน้าจอหลักจะทำให้เกิดบางอย่างที่แตกต่างกัน บางคำจะเปลี่ยนเสียงดนตรี มีโยชิวิ่งรอบหน้าจอ, ทำให้มาริโอเล็กลงแล้วใหญ่ขึ้น, อนุญาตให้ผู้เล่นทาสีฉากหลังได้ชั่วคราว และอื่น ๆ
การตอบรับ.
ทางนินเทนโดบอกว่า "เป็นเกมที่มีความคิดสร้างสรรค์และมีแรงบันดาลใจมากที่สุด" และทาง AllGame ได้ให้คะแนนไป 5 ต่อ 5 ดาว ในปี ค.ศ. 2014 ทางไอจีเอ็นได้ให้อันดับเกมนี้อยู่ในอันดับที่ 105 ใน "125 เกมที่ดีที่สุดของนินเทนโดตลอดกาล"
Lao (ผังยูนิโคด)

Lao เป็นผังยูนิโคดที่ประกอบด้วยอักษรสำหรับภาษาลาว อักษรลาวแต่ละตัวในผังยูนิโคดนี้ตั้งอยู่ในที่เดียวกันกับตัวอักษรที่แทนกันได้กับในอักษรไทยในผังยูนิโคดสำหรับอักษรไทย
ชาร์ล็อทเทอ อมาเลียแห่งเฮ็สเซิน-คัสเซิล

ชาร์ล็อทเทอ อมาเลียแห่งเฮ็สเซิน-คัสเซิล สมเด็จพระราชินีแห่งเดนมาร์กและนอร์เวย์  เสด็จพระราชสมภพเมื่อวันที่ 27 เมษายน พ.ศ. 2193 ณ คัสเซิล เป็นพระธิดาใน วิลเลียมที่ 6 แลนด์เกรฟแห่งเฮ็สเซิน-คัสเซิล และ เฮดวิก โซฟีแห่งบรันเดินบวร์ค ต่อมาทรงเข้าพระราชพิธีอภิเษกสมรสกับ พระเจ้าคริสเตียนที่ 5 แห่งเดนมาร์ก มีพระราชบุตรดังนี้
ชาร์ล็อทเทอ อมาเลียแห่งเฮ็สเซิน-คัสเซล สมเด็จพระราชินีแห่งเดนมาร์กและนอร์เวย์ สวรรคตด้วยพระโรคไข้อีดำอีแดง เมื่อวันที่ 27 มีนาคม พ.ศ. 2257 สิริพระชนมายุ 63 พรรษา
Myanmar (ผังยูนิโคด)

Myanmar เป็นผังยูนิโคดที่ประกอบด้วยอักษรสำหรับภาษาพม่า, ภาษามอญ, ภาษากะเหรี่ยง, ภาษากะยัน และภาษาไทใหญ่ ในประเทศพม่า นอกจากนั้นยังใช้เขียนภาษาบาลีและสันสกฤตในพม่า
ดับเบิลยูดับเบิลยูอี วูเมนส์ แท็กทีม แชมเปียนชิป

ดับเบิลยูดับเบิลยูอี วูเมนส์ แท็กทีม แชมเปียนชิป (WWE Women's Tag Team Championship) เป็นเข็มขัดแชมป์แท็กทีมของผู้หญิงที่สร้างขึ้นโดยสมาคมมวยปล้ำอาชีพอเมริกันอย่าง WWE สำหรับค่าย Raw SmackDown และNXT เป็นเข็มขัดแชมป์เดียวของการแบ่งค่ายครั้งที่สองที่สามารถป้องกันได้ทั้งสองค่าย
แชมป์นี้ก่อตั้งขึ้นเมื่อวันที่ 24 ธันวาคม 2018 ในตอนของ Smackdown ซึ่งจะไม่มีการนับสถิติร่วมกับแชมป์แท็กทีมหญิง WWF ในปี 1983–1989
การครอง.
As of 06, 2025, there have been no reigns. The inaugural champions will be determined at Elimination Chamber on February 17, 2019, in a tag team Elimination Chamber match.
แซมเซอ

แซมเซอ  เป็นเกาะของประเทศเดนมาร์กในคัตเทกัต ตั้งอยู่ระหว่างชายฝั่งของจัตแลนด์กับเกาะเชลลันด์ เกาะนี้มีผู้อยู่อาศัย 3,724 คน (1 มกราคม 2018) และครอบคลุมพื้นที่ 112.06 กม.² แซมเซอมีเทศบาลเป็นของตัวเองมาตั้งแต่ปี 1962 และเป็นส่วนหนึ่งของภูมิภาคมิดทิลแลนด์ตั้งแต่ปี 2007
ใน 2014 แซมเซอทำลายสถิติระยะเวลาที่มีแสงแดดมากที่สุดในเดนมาร์ก แซงหน้าเกาะบอร์นโฮลด์
ไรชส์ค็อมมิสซารีอาทเบลเยียมและฝรั่งเศสเหนือ

ไรชส์ค็อมมิสซารีอาทในเบลเยียมและฝรั่งเศสตอนเหนือ เป็นการปกครองโดยพลเรือนของเยอรมัน ("Zivilverwaltung") ซึ่งได้ปกครองในเบลเยียมภายใต้การยึดครองของเยอรมันในช่วงสงครามโลกครั้งที่สอง ไรชส์ค็อมมิสซารีอาทได้เข้ามาแทนที่การปกครองโดยทหารก่อนหน้านี้ ฝ่ายปกครองทหารในเบลเยียมและฝรั่งเศสตอนเหนือ ถูกก่อตั้งในดินแดนเดียวกันในปี ค.ศ. 1940 เมื่อวันที่ 18 กรกฏาคม ค.ศ. 1944 เกาไลเทอร์คนแรก Josef Grohé ที่ได้รับการแต่งตั้งให้เป็นผู้ตรวจการไรชส์ซึ่งเป็นคนแรกที่ดำรงตำแหน่งในดินแดนแห่งนี้ ได้เป็นที่รู้จักกันคือ ""Reichskommissariat Belgien und Nordfrankreich" หรือ "Reichskommissariat für die besetzten Gebiete von Belgien und Nordfrankreich""
ดินแดนแห่งนี้ส่วนใหญ่ได้ถูกปลดปล่อยโดยฝ่ายสัมพันธมิตรในเดือนกันยายน ค.ศ. 1944 ในช่วงหลังการยกพลขึ้นบกที่นอร์ม็องดี ดังนั้นการมีอยู่ของดินแดนแห่งนี้จึงมีช่วงเวลาที่สั้น ภายหลังจากการปลดปล่อย, ดินแดนแห่งนี้ได้ผนวกรวมเข้ากับเยอรมนีย้อนหลัง(แม้ว่าจะไม่นานที่อยู่ภายใต้การควบคุมโดยพฤตินัยของเยอรมัน) ซึ่งได้แบ่งออกเป็นสามไรชส์เกา: ไรชส์เกา "Flandern, Wallonien และมณฑลบรัสเซลส์"
ไรชส์ค็อมมิสซารีอาทนีเดอร์ลันด์

ไรชส์ค็อมมิสซารีอาทในนีเดอร์ลันด์ เป็นระบอบการปกครองพลเรือนในดินแดนยึดครองที่ถูกจัดตั้งโดยเยอรมันในเนเธอร์แลนด์ภายใต้การยึดครองของเยอรมันในช่วงสงครามโลกครั้งที่สอง ชื่อแบบเต็มคือ ไรชส์ค็อมมิสซารีอาทสำหรับดินแดนยึดครองดัตช์  การบริหารปกครองภายใต้การนำโดยอาร์ทัวร์ ไซส์-อินควาร์ท อดีตนายกรัฐมนตรีออสเตรียคนสุดท้ายก่อนที่จะเริ่มต้นด้วยการผนวกรวมเข้ากับเยอรมนี(อันชลุส)
ไรชส์ค็อมมิสซารีอาทนอร์เวย์

ไรชส์ค็อมมิสซารีอาทในนอร์เวเกน เป็นระบอบการปกครองพลเรือนในดินแดนยึดครองที่ถูกจัดตั้งโดยนาซีเยอรมนีในนอร์เวย์ภายใต้การยึดครองของเยอรมันในช่วงสงครามโลกครั้งที่สอง ชื่อแบบเต็มๆคือ ไรชส์ค็อมมิสซารีอาทสำหรับดินแดนยึดครองนอร์เวเจียน  การบริหารปกครองภายใต้การนำโดยผู้ตรวจการไรสช์ โยเซฟ แทร์โบเฟิน จนกระทั่งถูกปลดออก เมื่อวันที่ 7 พฤษภาคม ค.ศ. 1945 กองทัพเยอรมันในนอร์เวย์ภายใต้การบังคับบัญชาของนายพล Franz Böhme ได้ยอมจำนนนต่อฝ่ายสัมพันธมิตร เมื่อวันที่ 9 พฤษภาคมและรัฐบาลที่ถูกต้องตามกฎหมายก็ได้รับการฟื้นฟู
ไรชส์ค็อมมิสซารีอาทมอสโกเวียน

ไรชส์ค็อมมิสซารีอาทในมอสโกเวียน (ยังได้ถูกเรียกอีกอย่างว่า มอสเกา, ย่อคำว่า RKM) ชื่อตามอักษรย่อว่า "ไรชส์ค็อมมิสซารีอาทในมอสโกวี (หรือมอสโก)" เป็นระบอบการปกครองพลเรือนที่นาซีเยอรมนีตั้งใจจะสร้างขึ้นในภาคกลางและตอนเหนือของรัสเซียยุโรปในช่วงสงครามโลกครั้งที่สอง หนึ่งในดินแดนไรชส์ค็อมมิสซารีอาทหลายๆแห่งที่คล้ายกัน มันยังได้เป็นที่รู้จักกันคือ ไรชส์ค็อมมิสซารีอาทในรุสลันท์ (ไรชส์ค็อมมิสซารีอาทในรัสเซีย) Siegfried Kasche ได้ถูกคาดการณ์ว่าจะได้รับการแต่งตั้งเป็นผู้ตรวจการไรชส์ในดินแดนแห่งนั้น แต่เนื่องจากความล้มเหลวของเยอรมันในการยึดครองดินแดนแห่งนั้นที่ตั้งใจจะก่อตั้งให้เป็นไรชส์ค็อมมิสซารีอาท มันยังคงอยู่บนกระดาษเอกสารเท่านั้น
กลลวงทวงหนี้รัก

กลลวงทวงหนี้รัก เป็นละครโทรทัศน์แนว โรแมนติก-ดราม่า-คอมเมดี้ ของค่าย STEP POWER 3 จำกัด โดยผู้จัด อุ๊ พัชนี จารุจินดา บทประพันธ์โดย โสภี พรรณราย บทโทรทัศน์โดย แดนดาว กำกับการแสดงโดย ณรงค์ จารุจินดา นำแสดงโดย รังสิต ศิรนานนท์, นิศาชล ต้วมสูงเนิน ออกอากาศทุกวันจันทร์ - พฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. ทาง สถานีวิทยุโทรทัศน์ไทยทีวีสีช่อง 3 เริ่มตอนแรกวันอังคารที่ 12 กุมภาพันธ์ พ.ศ. 2562 ต่อจากละครเรื่องชุมแพ
เหงียน วัน เกวี๊ยต

เหงียน วัน เกวี๊ยต (เกิด 1 กรกฎาคม พ.ศ. 2534) เป็นนักฟุตบอลอาชีพชาวเวียดนาม ปัจจุบันเล่นในตำแหน่งกองหน้าให้กับสโมสรฟุตบอลฮานอยในวีลีก และฟุตบอลทีมชาติเวียดนาม
ในวันที่ 12 ตุลาคม พ.ศ. 2567 วัน เกวี๊ยต ได้ประกาศว่าเขาได้เลิกเล่นฟุตบอลนานาชาติหลังจากการแข่งขันกับอินเดีย เขาลงเล่น 58 นัด ยิงได้ 16 ประตู
แม่น้ำมอแซล

แม่น้ำมอแซล ([mɔzɛl];) เป็นแม่น้ำที่ไหลผ่านประเทศฝรั่งเศส ลักเซมเบิร์ก และเยอรมนี เป็นแควแม่น้ำฝั่งซ้ายของแม่น้ำไรน์โดยบรรจบกันที่เมืองโคเบล็นทซ์
แม่น้ำมอแซล "หักมุมและเลี้ยวระหว่างเมืองเทรียร์กับโคเบล็นทซ์ ไปท่ามกลางหนึ่งในหุบเขาแม่น้ำที่สวยที่สุดของเยอรมนี" ไหลผ่านภูมิภาคที่มีอิทธิพลต่อมนุษยชาติที่พัฒนาขึ้นครั้งแรกโดยชาวโรมัน ปัจจุบันแนวข้างเขาที่ปกคลุมไปด้วยไร่องุ่น "ที่มีการปลูกองุ่นรีสลิงที่ดีที่สุด" และมีซากปราสาทปรากฎอยู่บนยอดเขาเหนือหมู่บ้านทำไวน์และมีเมืองตั้งอยู่บนเส้นริมฝั่งแม่น้ำ
สิเลฏ

สิเลฏ (สิเลฏ: ꠍꠤꠟꠐ) เป็นเทศบาลเมืองทางทิศตะวันออกเฉียงเหนือของประเทศบังกลาเทศ เป็นศูนย์กลางการปกครองของภาคสิเลฏ เมืองตั้งอยู่บนฝั่งขวาของแม่น้ำซูร์มาทางทิศตะวันออกเฉียงเหนือของเบงกอล มีภูมิภาคกึ่งโซนร้อนและภูมิประเทศที่ราบสูงอันเขียวชะอุ่ม เมืองมีประชากรมากกว่าครึ่งล้าน สิเลฏเป็นหนึ่งในศูนย์กลางด้านศาสนาและวัฒนธรรมที่สำคัญที่สุดของบังกลาเทศ เป็นหนึ่งในเมืองที่สำคัญที่สุดรองจากธากาและจิตตะกอง เนื่องจากความสำคัญทางด้านเศรษฐกิจ
จันดี

จันดี  หรือ จัณฑิ เป็นศัพท์กว้าง ๆ ที่แปลว่าศาสนสถานซึ่งอาจหมายถึงโบสถ์พราหมณ์ หรือพุทธศาสนสถานในประเทศอินโดนีเซีย ซึ่งสร้างขึ้นในยุค "ฮินดู-พุทธ แบบซามัน" (Zaman Hindu-Buddha) กล่าวคือยุคที่มีการนับถือร่วมกันของทั้งสองศาสนาในราวศตวรรษที่ 4 ถึง 15
ในพจนานุกรมใหญ่ภาษาอินโดนีเซียของศูนย์ภาษา (The Great Dictionary of the Indonesian Language of the Language Center) ได้ระบุ "จันดี" ว่าหมายถึงศาสนสถานสร้างด้วยศิลา หรือบ้างใช้ในการบรรจุอัฐิของนักบวชและกษัตริย์ผู้ล่วงลับ อย่างไรก็ตาม โดยทั่วไปแล้วคำว่า "จันดี" ก็ใช้เรียกโครงสร้างโบราณอื่น ๆ ทางฆารวาศ เช่น ประตู ซากอารยธรรทจำพวกบ้านเรือน โรงอาบน้ำ เช่นกัน ส่วนจันดีสำหรับใช้เป็นสุสานจะมีชื่อเรียกเฉพาะไปอีกว่า "จุงกุป" (cungkup)
นอกจากนี้คำว่า "จันดี" เป็นศัพท์เฉพาะทางสำหรับสถาปัตยกรรมบาหลีแบบฮินดู หมายถึงโครงสร้างศิลาหรืออิฐที่เป็นลักษณะศาลเจ้าห้องเดียว มีระเบียงทางเข้า บันไดทางเข้า หลังคาทรงพีระมิด อยู่ภายในโบสถ์พราหมณ์แบบบาหลี
ในมุมมองของพุทธศาสนาแบบอินโดนีเซียแบบร่วมสมัย จันดี อาจะหมายถึงศาลเจ้า ทั้งเก่าและใหม่ รวมไปถึงวิหารที่สร้างจำลองพุทธศาสนสถานโบราณที่มีชื่อเสียง เช่น บุโรพุทโธ หรือปาวน
ในภาษาอินโดนีเซียปัจจุบัน คำว่า "จันดี" แปลว่า "วัด" หรือ "โบสถ์" สำหรับพุทธและฮินดู ทั้งในและนอกประเทศ ทั้งเก่าและที่สร้างขึ้นใหม่ คล้ายกับการใช้งานคำว่า "วัด" ในภาษาไทย ภาษาลาว และภาษาเขมร
ซีราคิวส์

ซีราคิวส์ (/ˈsɪrəkjuːz, ˈsɛr-, -kjuːs/) เป็นนครและเคาน์ตีซีตของโอนอนดากาเคาน์ตี รัฐนิวยอร์ก ในสหรัฐ เป็นเมืองที่มีประชากรมากเป็นอันดับ 5 ของรัฐนิวยอร์ก รองจากนครนิวยอร์ก บัฟฟาโล รอเชสเตอร์ และยองเคอส์
จากข้อมูลสำรวจสำมะโนประชากรสหรัฐปี ค.ศ. 2010 เมืองมีประชากร 145,252 คน และเขตมหานครมีประชากร 662,577 คน เป็นศูนย์กลางด้านเศรษฐกิจและการศึกษาของนิวยอร์กกลาง ภูมิภาคที่มีประชากรอาศัยอยู่มากกว่า 1 ล้านคน ชื่อของเมืองซีราคิวส์ตั้งชื่อตามเมืองกรีกโบราณ ซีราคิวส์ ("Siracusa" ในภาษาอิตาลี) เมืองที่ตั้งอยู่ชายฝั่งทิศตะวันออกของเกาะซิซิลี
ซีราคิวส์มีสนามบินที่ใหญ่ที่สุดในภูมิภาค เป็นที่ตั้งของมหาวิทยาลัยซีราคิวส์ มหาวิทยาลัยด้านการค้นคว้าที่สำคัญ และวิทยาลัยเลอมอยน์ วิทยาลัยด้านศิลปศาสตร์ที่มีชื่อเสียงระดับชาติ ในปี ค.ศ. 2010 นิตยสาร "ฟอบส์" ให้ซีราคิวส์อยู่อันดับ 4 ใน 10 อันดับ ของเมืองสร้างครอบครัวของสหรัฐ
นูกูฮีวา

นูกูฮีวา (Nuku Hiva บางครั้งสะกดผิดเป็น "Nukahiva") เป็นเกาะที่ใหญ่ที่สุดของหมู่เกาะมาร์เคซัสในเฟรนช์พอลินีเชีย ถือเป็นดินแดนของฝรั่งเศสในมหาสมุทรแปซิฟิก เดิมทีรู้จักในชื่อ "Île Marchand" และ "Madison Island"
เฮอร์แมน เมลวิลล์เขียนหนังสือที่ชื่อ "Typee" จากประสบการณ์ในหุบเขาไตปิไวทางตะวันของเกาะนูกูฮีวา โรเบิร์ต หลุยส์ สตีเวนสันเห็นแผ่นดินครั้งแรกเมื่อปี 1888 ในการเดินทางใน "Casco" สถานที่คือ ฮาตีเฮอูตั้งอยู่ทางเหนือของเกาะ
โคเบล็นทซ์

โคเบล็นทซ์ ([ˈkoːblɛnts] ; หรือสะกดว่า Coblenz ก่อนปี ค.ศ. 1926) เป็นเมืองในประเทศเยอรมนี ตั้งอยู่บนฝั่งแม่น้ำไรน์และแม่น้ำมอแซลไหลมาบรรจบกัน
โคเบล็นทซ์ก่อตั้งชึ้นเป็นฐานทัพทหารโรมันโดยดรูซุสราว 8 ปีก่อนคริสตกาล ชื่อเมืองมาจากภาษาละติน "" มีความหมายว่า "(จุด) บรรจบกัน" ของแม่น้ำสองสาย เมืองได้มีการเฉลิมฉลองครบรอบปีที่ 2000 เมื่อปี ค.ศ. 1992
โคเบล็นทซ์เป็นเมืองใหญ่เป็นอันดับ 3 ของรัฐไรน์ลันท์-ฟัลทซ์ รองจากเมืองไมนทซ์และลูทวิชส์ฮาเฟิน (Ludwigshafen) โดยมีประชากรราว 112,000 คน (ค.ศ. 2015)
ไฮง์เคิล เฮ 177

ไฮง์เคิล เฮ 177 "ไกรฟ์"  เป็นเครื่องบินทิ้งระเบิดหนักพิสัยไกลของเยอรมนีในช่วงสงครามโลกครั้งที่สอง และถือเป็นเครื่องบินทิ้งระเบิดหนักเพียงรุ่นเดียวของลุฟท์วัฟเฟอที่มีสมรรถนะเทียบเท่าเครื่องบินทิ้งระเบิดสี่เครื่องยนต์ของกองทัพอากาศทหารบกสหรัฐ เฮ 177 มีขีดความสามารถในการบรรทุกระเบิดถึง 7 ตันต่อเที่ยว
กระทรวงการบินไรช์ได้สั่งการไปยังบริษัทอากาศยานไฮง์เคิล ("Heinkel Flugzeugwerke") ในเดือนมิถุนายน ค.ศ. 1936 เกี่ยวกับแผนงานการจัดสร้างเครื่องบินทิ้งระเบิดทางยุทธศาสตร์ โดยมีชื่อแผนงานว่า บ็อมเบอร์ อา (Bomber A) และในแผนงานระบุว่าเครื่องบินใหม่นี้ต้องการสองเครื่องยนต์ที่มีกำลังอย่างน้อย 1,973 แรงม้าต่อเครื่อง ซึ่งในเวลานั้นไม่มีเครื่องยนต์ใดในเยอรมนีที่มีสมรรถนะสูงขนาดนั้น ทำให้มีการปรับเปลี่ยนแผนไปใช้สี่เครื่องยนต์แทน
ไฮง์เคิล เฮ 177 ใช้เครื่องยนต์ Daimler-Benz DB 610 จำนวนสองเครื่อง แต่ละเครื่องเกิดจากการนำเครื่องยนต์ Daimler-Benz DB 605 จำนวนสองเครื่องประกอบเข้าด้วยกัน โดยเครื่องยนต์ DB 610 ที่ต่อยอดขึ้นใหม่นี้ให้กำลังถึง 2,010 แรงม้าต่อเครื่อง แผนงานบูรณาการเครื่องยนต์นี้ถือเป็นหนึ่งในความท้าทายที่สุดทางเครื่องยนต์อากาศยานของเยอรมนีในช่วงสงคราม
คุณลักษณะ (รุ่น He 177 A-5/R2).
"ข้อมูลจาก" Griehl and Dressel 1998, pp. 223, 229.ลักษณะทั่วไป* ลูกเรือ: 6 นาย
ศักยภาพ
อาวุธ
กรดลิโนเลนิก

กรดลิโนเลนิก  เป็นกรดไขมันอย่างหนึ่ง
มีสูตร CHO เป็น octadecatrienoic acid มีโซ่ประกอบด้วยคาร์บอน 18 อะตอม มีพันธะคู่ 3 คู่ อยู่ในรูปแบบ "ซิส" (cis) โดยอาจเป็นกรดไขมัน 1 ใน 2 อย่างหรือสองอย่างผสมกัน 
ลิโนเลเนต  ซึ่งเป็นกรดลิโนเลนิกในรูปแบบเอสเทอร์ของไตรกลีเซอไรด์ มักจะพบในน้ำมันพืช
โดยทั่วไปแล้ว ไขมันที่เติม acyl (ผ่านกระบวนการ acylation) เช่นนี้จะระบุเป็นกรดไขมันสองอย่างคือ
พยัคฆ์ยี่เก

พยัคฆ์ยี่เก เป็นภาพยนตร์ไทยแนวโลดโผนจากค่าย โคลีเซี่ยมฟิล์ม ที่เข้าฉายครั้งแรกเมื่อปี พ.ศ. 2526 จากการกำกับของอดีตนักแสดงและผู้กำกับผู้ล่วงลับ คมน์ อรรฆเดช นำแสดงโดยสรพงศ์ ชาตรี และหม่อมหลวงสุรีย์วัล สุริยง นอกจากนี้ยังได้นักแสดงชื่อดังของทวีปเอเชียถึง 2 คนคือเดวิด เจียง และสฺวี เช่าเฉียง มาร่วมแสดง รวมถึงมีการนำเครื่องร่อนเข้ามาในฉากต่อสู้ช่วงท้ายเรื่อง
อีก 26 ปีต่อมาคือใน พ.ศ. 2552 คมน์ อรรฆเดช ได้นำภาพยนตร์เรื่องนี้กลับมาปัดฝุ่นสร้างใหม่อีกครั้งในรูปแบบละครโทรทัศน์พร้อมกับปรับปรุงเนื้อหาให้ร่วมสมัยมากขึ้นพร้อมกับเพิ่มตัวละครใหม่เข้ามาออกอากาศทาง ช่อง 7 สีนำแสดงโดย อัษฎาวุธ เหลืองสุนทร จิลล์ โรเจอร์ สุธิราช วงศ์เทวัญ และ ปุณยาพร พูลพิพัฒน์
เรื่องย่อ.
ฉบับภาพยนตร์.
เรื่องราวของ ทวนทอง สะท้านพรหม (สรพงศ์ ชาตรี) พระเอกลิเกหนุ่มชื่อดังขวัญใจแม่ยกที่ได้สร้อยคอซึ่งมีมูลค่ามหาศาลมาโดยบังเอิญเนื่องจากเกิดการหักหลังโดยกลุ่มโจร 2 กลุ่มพร้อมกับส่งต่อสร้อยคอให้กับ บัวชมพู (ชลิดา เสาวดี) น้องสาวซึ่งเป็นนางเอกลิเกทำให้เกิดการต่อสู้แย่งชิงระหว่างกลุ่มโจรทั้ง 2 กลุ่มที่หวังจะครอบครองสร้อยคอเส้นนี้และตำรวจสากล 2 พี่น้องที่หวังจะนำสร้อยคอเส้นนี้คืนให้กับเจ้าของที่แท้จริง
ตาแดอุช กอชชุชกอ

อันด์แชย์ ตาแดอุช บอนาแวนตูรา กอชชุชกอ  เป็นวิศวกรทหารโปแลนด์–ลิทัวเนีย รัฐบุรุษ และผู้นำทางทหารที่กลายมาเป็นวีรบุรุษของชาติในโปแลนด์ ลิทัวเนีย เบลารุส และสหรัฐอเมริกา เขาร่วมรบกับเครือจักรภพโปแลนด์ - ลิทัวเนียในการต่อสู้ต่อกับจักรวรรดิรัสเซียและปรัสเซีย และในสหรัฐอเมริกาในสงครามปฏิวัติอเมริกา ในฐานะผู้บัญชาการทหารสูงสุดแห่งกองทัพแห่งชาติโปแลนด์ เขาเป็นผู้นำการก่อกำเริบกอชชุชกอ ใน ค.ศ. 1794
กอชชุชกอเกิดในเดือนกุมภาพันธ์ ค.ศ. 1746 ในคฤหาสน์บนที่ดินแมแรตช็อฟชต์ชึซนาในเบรสท์-ลีตอฟสก์วอยวอดชิป แกรนด์ดัชชีลิทัวเนีย ซึ่งเป็นส่วนหนึ่งของเครือจักรภพโปแลนด์–ลิทัวเนีย ตอนอายุ 20 เขาจบการศึกษาจากโรงเรียนนายร้อยในกรุงวอร์ซอ หลังจากการเริ่มของสงครามกลางเมืองในสมาพันธ์บาร์ใน ค.ศ. 1768 กอชชุชกอเดินทางไปที่ฝรั่งเศสใน ค.ศ. 1769 เพื่อศึกษา เขากลับไปยังเครือจักรภพโปแลนด์–ลิทัวเนียใน ค.ศ. 1774 สองปีหลังจากการแบ่งครั้งแรก และเข้ารับตำแหน่งเป็นครูสอนพิเศษในบ้านของยูแซฟ ซึลแวสแตร์ ซอสนอฟสกี หลังจากที่กอชชุชกอพยายามหนีตามลูกสาวของนายจ้างและถูกโจมตีอย่างรุนแรงจากผู้ติดตามของพ่อ เขากลับมาที่ฝรั่งเศสอีกครั้ง ใน ค.ศ. 1776 กอชชุชกอย้ายไปอยู่ที่อเมริกาเหนือซึ่งเขาเข้าร่วมรบในสงครามปฏิวัติอเมริกาในฐานะพันเอกในกองทัพภาคพื้นทวีป การเป็นสถาปนิกทหารของเขาประสบความสำเร็จ เขาได้ออกแบบและดูแลการก่อสร้างป้อมปราการที่ล้ำสมัยรวมถึงที่เวสต์พอยต์ในนิวยอร์ก ใน ค.ศ. 1783 เพื่อระลึกถึงการทำงานและรับใช้ของเขา สภาแห่งภาคพื้นทวีปได้เลื่อนตำแหน่งให้เขาเป็นพลจัตวา
เมื่อกลับมาที่โปแลนด์ใน ค.ศ. 1784 กอชชุชกอได้รับหน้าที่เป็นพลตรีในกองทัพเครือจักรภพโปแลนด์–ลิทัวเนียใน ค.ศ. 1789 หลังจากสงครามโปแลนด์–รัสเซียใน ค.ศ. 1792 ส่งผลให้มีการแบ่งโปแลนด์ครั้งที่สอง เขาได้จัดการกับการจลาจลต่อต้านรัสเซียในเดือนมีนาคม ค.ศ. 1794 และทำหน้าที่เป็น"นัตแชลญิก" (ผู้บัญชาการทหารสูงสุด) กองทัพรัสเซียจับกุมเขาในยุทธการที่มาแชยอวิตแซ ในเดือนตุลาคม ค.ศ. 1794 ความพ่ายแพ้ของการก่อกำเริบกอชชุชกอในเดือนพฤศจิกายนนำไปสู่การแบ่งโปแลนด์ครั้งที่สามใน ค.ศ. 1795 ซึ่งเป็นการสิ้นสุดการดำรงเอกราชของเครือจักรภพโปแลนด์–ลิทัวเนียเป็นเวลา 123 ปี ใน ค.ศ. 1796 หลังจากการสวรรคตของเยกาเจรีนามหาราชินี กอชชุชกอได้รับพระราชทานอภัยโทษจากจักรพรรดิปาเวลที่ 1 ผู้สืบทอดอำนาจจากเยกาเจรีนามหาราชินี และอพยพไปยังสหรัฐอเมริกาซึ่งเพื่อนสนิทของโทมัส เจฟเฟอร์สันแบ่งปันอุดมการณ์ด้านสิทธิมนุษยชน กอชชุชกอเขียนพินัยกรรมใน ค.ศ. 1798 อุทิศทรัพย์สินในสหรัฐของเขาเพื่อการศึกษาและเสรีภาพของทาสในสหรัฐ ในที่สุดเขาก็กลับไปยุโรปและอาศัยอยู่ที่สวิตเซอร์แลนด์จนกระทั่งเขาเสียชีวิตใน ค.ศ. 1817 ในภายหลังการกระทำการของเขาพิสูจน์ได้ยากและเงินไม่เคยถูกใช้เพื่อจุดประสงค์ที่เขาตั้งใจไว้
การหลบหนีและการถูกขับไล่ของชาวเยอรมัน (ค.ศ. 1944–1950)

ในช่วงขั้นตอนสุดท้ายของสงครามโลกครั้งที่สองและช่วงหลังสงคราม พลเรือนชาวเยอรมันและประชากรเชื้อชาติเยอรมันได้หลบหนีหรือถูกขับไล่ออกไปจากประเทศต่างๆในทวีปยุโรปตะวันออกและกลาง และส่งไปยังดินแดนที่เหลืออยู่ของเยอรมนีและออสเตรีย หลังสงคราม, การขับไล่ชาวเยอรมันได้กลายเป็นส่วนที่สำคัญของการกำหนดโครงร่างทางภูมิรัฐศาสตร์และชาติพันธุ์ในทวีปยุโรปตะวันออกในช่วงหลังสงครามโลกครั้งที่สอง ด้วยความพยายามที่จะสร้างประเทศชาติที่มีประชากรเชื้อชาติเดียวกันภายในขอบเขตในการนิยามใหม่ 
ในระหว่างปี ค.ศ. 1944 และ 1948 ประชากรราวประมาณ 31 ล้านคน รวมทั้งผู้ที่มีเชื้อสายเยอรมัน  เช่นเดียวกับพลเรือนชาวเยอรมัน , ถูกย้ายอย่างถาวรหรือชั่วคราวจากทวีปยุโรปตะวันออกและกลาง ในปี ค.ศ. 1950 จำนวนทั้งหมดประมาณ 12 ล้านคนชาวเยอรมันได้หลบหนีหรือถูกขับไล่ออกไปจากทวีปยุโรปตะวันออก-กลางเข้าสู่เยอรมนีและออสเตรียภายใต้การยึดครองของฝ่ายสัมพันธมิตร รัฐบาลเยอรมนีตะวันตกได้รับประชากรมาทั้งหมด 14.6 ล้านคน, รวมถึงผู้คนที่มีเชื้อสายเยอรมัน 1 ล้านคนในดินแดนที่ถูกพิชิตได้โดยนาซีเยอรมนีในช่วงสงครามโลกครั้งที่สอง ผู้คนที่มีเชื้อชาติเยอรมันได้อพยพไปยังเยอรมนีในช่วงหลังปี ค.ศ. 1950 และเด็กที่เกิดมาก็ถูกขับไล่พร้อมกับพ่อแม่ ด้วยจำนวนที่ใหญ่ที่สุดมากจากดินแดนเยอรมันที่มีมาก่อนที่จะยกให้แก่โปแลนด์ และสหภาพโซเวียต(ประมาณ 7 ล้านคน) และจากเชโกสโลวาเกีย(ประมาณ 3 ล้านคน)
พื้นที่ที่ได้รับผลกระทบรวมถึงอดีตดินแดนทางตะวันออกของเยอรมนีซึ่งถูกผนวกโดยโปแลนด์ และสหภาพโซเวียตในช่วงหลังสงคราม เช่นเดียวกับชาวเยอรมันที่อาศัยอยู่ในชายแดนก่อนสงคราม อันได้แก่ โปแลนด์ เชโกสโลวาเกีย ฮังการี ยูโกสลาเวีย และรัฐบอลติก นาซีได้มีแผน—ที่เสร็จสมบูรณ์เพียงบางส่วนก่อนที่นาซีจะได้รับความปราชัย—เพื่อกำจัดชาวสลาฟและชาวยิวจำนวนมากออกไปจากทวีปยุโรปตะวันออกและตั้งถิ่นฐานในพื้นที่ด้วยชาวเยอรมัน 
ยอดผู้เสียชิวิตทั้งหมดอันเนืองมาจากการหลบหนีและถูกขับไล่นั้นได้มีการถกเถียงโต้แย้งกัน มีจำนวนประมาณตั้งแต่ 500,000-600,000 คน และสูงถึง 2 ล้านคน. 
การขับไล่ที่เกิดขึ้นในสามช่วงที่มีความซับซ้อนกัน, ช่วงแรกคือการจัดตั้งกลุ่มผู้อพยพของผู้ที่มีเชื้อชาติเยอรมันโดยรัฐบาลนาซี ด้วยการเผชิญหน้ากับการรุกของกองทัพแดง ตั้งแต่กลางปี ค.ศ. 1944 ถึง ต้นปี ค.ศ. 1945 ช่วงที่สองคือการหลบหนีอย่างไม่เป็นระเบียบของผู้คนที่มีเชื้อชาติเยอรมันทันทีหลังจากที่ความพ่ายแพ้ของกองทัพแวร์มัคท์ ช่วงที่สามคือการขับไล่อย่างเป็นระบบที่เพิ่มมากขึ้นภายหลังการประชุมพ็อทซ์ดัม ซึ่งได้นิยามใหม่ด้วยพรหมแดนของทวีปยุโรปกลางและอนุมัติในการขับไล่ผู้ที่มีเชื้อชาติเยอรมันจากโปแลนด์ เชโกสโลวาเกีย และฮังการี พลเรือนชาวเยอรมันจำนวนมากได้ถูกเกณฑ์ให้ใช้แรงงานโดยบังคับซึ่งเป็นส่วนหนึ่งในการซ่อมแซมความเสียหายให้แก่ประเทศในทวีปยุโรปตะวันออก การขับไล่ครั้งใหญ่ได้เสร็จสิ้นอย่างสมบูรณ์ในปี ค.ศ. 1950 มีการคาดประมาณจากจำนวนทั้งหมดของประชาชนที่ผู้ที่มีเชื้อสายเยอรมันที่ยังคงอาศัยอยู่ในทวีปยุโรปตะวันออกและกลางในปี ค.ศ. 1950 มีอยู่ในระหว่าง 700,000 คน ถึง 2.7 ล้านคน
ความตกลงเปรสปา

ความตกลงเปรสปา  เป็นความตกลงระหว่างประเทศกรีซกับประเทศมาซิโดเนีย ซึ่งบรรลุเมื่อวันที่ 12 มิถุนายน พ.ศ. 2561 ด้วยความอนุเคราะห์ของสหประชาชาติ เพื่อแก้ไขกรณีพิพาทการตั้งชื่อประเทศมาซิโดเนีย
ความตกลงนี้ลงนามกันใกล้ทะเลสาบเปรสปา จึงตั้งชื่อตามทะเลสาบ รัฐสภาของทั้งสองประเทศให้สัตยาบันภายในวันที่ 25 มกราคม พ.ศ. 2562 และใช้บังคับตั้งแต่วันที่ 12 กุมภาพันธ์ พ.ศ. 2562 เมื่อมีการให้สัตยาบันพิธีสารรับมาซิโดเนียเข้าสู่เนโท ณ เอเธนส์ ความตกลงนี้มีผลแทนที่ข้อตกลงชั่วคราวที่ทำขึ้นเมื่อ พ.ศ. 2538 ทำให้มีการเปลี่ยนชื่อประเทศมาซิโดเนียเป็นสาธารณรัฐนอร์ทมาซิโดเนีย ซึ่งมีผลโดยทั่วกัน (erga omnes)
ความตกลงนี้ไม่อาจนำความตกลงหรือสนธิสัญญาฉบับอื่นมายกเลิกเพิกถอนหรือใช้บังคับแทนได้ และข้อบทของความตกลงก็มีผลตามกฎหมายผูกพันภาคีทั้งสองในบริบทของกฎหมายระหว่างประเทศ ทั้งจะมีผลใช้บังคับตลอดกาล
ประพันธ์ แก้วเก๋

ดร.ประพันธ์ แก้วเก๋ (เกิด 11 มกราคม พ.ศ. 2499) หรือที่รู้จักในนาม ลุงใจ เป็นนักร้อง ศิลปินพื้นบ้าน และเจ้าของค่ายเพลงชาวไทย (การันตี โปรโมชั่น) มีชื่อเสียงจากการร้องเพลงตลกคำเมือง คู่กับแซมซู่ซ่า สายทอง ทองเจริญ และวงการันตี มีผลงานเป็นที่รู้จักจากเพลง ลุงใจแก้บน, ต๋ำฮากุ๊ยลาบ, คนเฒ่าป๋าปิ้ง, และอีกหลายผลงานเพลง 
ปัจจุบันอยู่บ้านเลขที่ 115 หมู่ที่ 7 บ้านป่าลาน  ตำบลสองแคว อำเภอดอยหล่อ จังหวัดเชียงใหม่
ประวัติ.
ปัจจุบัน ประพันธ์ เป็นผู้อำนวยการสถานีวิทยุศูนย์สืบสานวัฒนธรรมไทยล้านนา การันตีเรดิโอ 89.75 MHz. ประพันธ์ เป็นอดีตผู้นำชุมชนที่ชาวบ้านเคารพนับถือ และให้ความไว้วางใจให้ความช่วยเหลืองานส่วนรวมของ ชุมชน อีกทั้งเป็นศิลปินล้านนาที่เป็นที่รู้จักดีกันในนาม “ลุงใจ วงการันตี” และเป็นผู้ที่มีความรู้ความสามารถในการขับ ขานบทกลอนล้านนาหรือที่เรียกว่า“ละครซอ” ซึ่งมีการสอดแทรกความรู้ หลักคำสอนของพระพุทธศาสนาเข้าไว้ด้วย อย่างกลมกลืน ทั้งนี้ยังมีบทบาทด้านสื่อมวลชน เป็นผู้จัดรายการวิทยุ เพื่อเผยแพร่ความรู้การอนุรักษ์วัฒนธรรม ล้านนา นอกจากนี้ ประพันธ์ ยังนำเอาเรื่องราวจาก บทซอ ค่าวเจี้ย และคำสอนของพระพุทธศาสนานำมาถ่ายทอดเป็นบทเพลง ซึ่งในบทเพลงจะมีทั้งเนื้อร้องและบทพูด เพื่อให้เยาวชนคนรุ่นหลังให้เข้าใจง่ายและ สนุกสนาน เช่น อัลบั้มชุด ศีล 5  ที่ได้รวมเอาหลักคำสอนของพระพุทธศาสนามาสื่อสารให้เข้าใจได้ง่าย และยังมีบท เพลงอีกหลายๆเพลง ที่สอดแทรกความรู้และทำให้เห็นถึงสภาพความเป็นอยู่ วิถีชีวิตของคนล้านนา
ประพันธ์ เป็นบุคคลสำคัญของท้องถิ่น และภาคเหนือ เป็นทรัพยากรมนุษย์ที่มีคุณภาพ จากวิถีชีวิตแบบชาวบ้านจนมีคุณภาพชีวิตที่ดีทั้งหน้าที่การงาน ครอบครัวและสังคม เป็นบุคคลที่เสียสละเพื่อชุมชน สังคม อย่างแท้จริง สมควรเอาเป็น แบบอย่างในการอนุรักษ์ภาษา วัฒนธรรม สามารถถ่ายทอดให้แก่เยาวชน 
รางวัล.
พ.ศ. 2552 รางวัลเพชรราชภัฏ เพชรล้านนา
พ.ศ. 2552 รางวัลเกียรติบัตรผู้ส่งเสริม สนับสนุนการอู้คำเมืองอนุรักษ์วัฒนธรรม ประเพณีเชียงใหม่ จากชมรมอนุรักษ์วัฒนธรรมเชียงใหม่
พ.ศ. 2552 รางวัลเข็มเกียรติคุณ วันอนุรักษ์มรดกไทย เป็นผู้มีผลงานดีเด่นการอนุรักษ์ ด้านดนตรีและการแสดงพื้นเมือง จากจังหวัดเชียงใหม่
พ.ศ. 2559 รางวัลภูมิแผ่นดินปิ่นล้านนา สาขา ศิลปะการแสดงและการขับขานพื้นบ้าน
ออสเตรียภายใต้การยึดครองของฝ่ายสัมพันธมิตร

ฝ่ายสัมพันธมิตรยึดครองออสเตรีย ได้เริ่มต้นเมื่อวันที่ 27 เมษายน ค.ศ. 1945 เป็นผลมาจากการรุกเวียนนา และสิ้นสุดลงด้วยสนธิสัญญารัฐออสเตรีย เมื่อวันที่ 27 กรกฎาคม ค.ศ. 1955
ภายหลังจากอันชลุส ออสเตรียได้รับการยอมรับโดยทั่วไปว่าเป็นส่วนหนึ่งของนาซีเยอรมนี ในปี ค.ศ. 1943 อย่างไรก็ตาม, ฝ่ายสัมพันธมิตรได้ตกลงกันในปฏิญญาณมอสโกว่า ออสเตรียนั้นเป็นเหยื่อรายแรกจากการรุกรานของนาซี และได้ถือว่าประเทศควรได้รับการปลดปล่อยและเอกราชหลังสงคราม 
ในช่วงหลังสงครามโลกครั้งที่สองถัดมา ออสเตรียได้ถูกแบ่งออกเป็นสี่เขตยึดครองและร่วมมือกันในการยึดครองโดยสหรัฐอเมริกาสหภาพโซเวียต สหราชอาณาจักร และฝรั่งเศส กรุงเวียนนาได้ถูกแบ่งออกเป็นเขตย่อยในทำนองเดียวกัน แต่เขตศูนย์กลางได้รับการจัดการร่วมกันโดยสภาควบคุมฝ่ายสัมพันธมิตร 
ในขณะที่เยอรมนีได้ถูกแบ่งออกเป็นเยอรมนีตะวันตกและเยอรมนีตะวันออกในปี ค.ศ. 1949 ออสเตรียยังคงอยู่ภายใต้การยึดครองของฝ่ายสัมพันธมิตรตะวันตกและสหภาพโซเวียตจนกระทั่งปี ค.ศ. 1955 สถานะของมันได้กลายเป็นเรื่องที่มีการถกเถียงกันในสงครามเย็นจนกระทั่งความอบอุ่นของความสัมพันธ์ที่เป็นที่รู้จักกันคือ การผ่อนปรนครุชชอฟ (Khrushchev Thaw) ภายหลังจากที่ออสเตรียได้สัญญาว่าจะวางตัวเป็นกลางมาโดยตลอด ออสเตรียก็ได้รับอิสรภาพอย่างเต็มที่ในวันที่ 15 พฤษภาคม ค.ศ. 1955 และกองกำลังทหารชุดสุดท้ายที่ได้ออกจากการยึดครอง เมื่อวันที่ 25 ตุลาคมในปีเดียวกัน
ศรีมริอัมมันมนเทียร สิงคโปร์

ศรีมริอัมมันมนเทียร  เป็นโบสถ์พราหมณ์ที่เก่าแก่ที่สุดในประเทศสิงคโปร์ สร้างด้วยสถาปัตยกรรมทราวิฑ ตั้งอยู่บนถนนเซาธ์บริจด์ ในย่านไชน่าทาวน์ของสิงคโปร์ซิตี
นารายณะ ปิลไล ก่อตั้งเทวสถานนี้ขึ้นในปี ค.ศ. 1827 ราว 8 ปีหลังบริษัทอินเดียตะวันออกก่อตั้งขึ้นในสิงคโปร์ ปิลไลในขณะนั้นเป็นข้าราชการจากปีนังผู้เดินทางมาถึงสิงคโปร์พร้อมกับเซอร์โทมัส สแตมฟอร์ด แรฟเฟิลส์ ในปี ค.ศ. 1819 ปิลไลได้ก่อตั้งบริษัทก่อสร้างแห่งแรกขึ้นในสิงคโปร์และเข้าร่วมวงการธุรกิจเกี่ยวกับผ้า เขาจึงใช้เวลาไม่นานในการก่อร่างสร้างตัวขึ้นเป็นผู้นำของชุมชนอินเดียในสิงคโปร์
สถาปัตยกรรมบาหลี

สถาปัตยกรรมบาหลี เป็นสถาปัตยกรรมพื้นถิ่นของชาวบาหลีซึ่งพบได้ทั่วไปบนเกาะบาหลี ประเทศอินโดนีเซีย ที่มีความเก่าแก่หลายศตวรรษ ได้รับอิทธิพลจากวัฒนธรรมบาหลี โดยเฉพาะศาสนาฮินดูแบบบาหลี แนวคิดจากเกาะชวา และความเชื่อพื้นเมืองของชาวบาหลีดั้งเดิม ตัวอย่างที่สำคัญ เช่น รูมะฮ์อาดัต (บ้านพื้นเมือง) ที่เรียกว่า บ้านพื้นเมืองบาหลี, ปูรา (โบสถ์พราหมณ์แบบบาหลี) เป็นต้น
ในปัจจุบัน สถาปัตยกรรมบาหลีแบบร่วมสมัย พบได้ทั่วไปในสถาปัตยกรรมแบบเมืองร้อนเอเชีย (Asian tropical architecture) กล่าวคือลักษณะทั่วไปที่พบในการก่อสร้างสถานพักตากอากาศและโรงแรมริมชายหาดและทะเล เนื่องมาจากธุรกิจการท่องเที่ยวบนเกาะบาหลีที่กำลังเติบโตอย่างรวดเร็ว ทำให้ความต้องการบ้าน กระท่อม วิลลา และโรงแรมแบบสถาปัตยกรรมบาหลีสูงขึ้นมาก และทำให้สถาปัตยกรรมแบบบาหลียังคงได้รับความนิยมและมีการรักษาไว้อย่างดีพอควร
มหาวิทยาลัยอะแคเดมี 92

มหาวิทยาลัย อะคาเดมี่ 92 (ชื่อย่อ: UA92) สถาบันการศึกษาขั้นสูง/มหาวิทยาลัยใน ตั้งอยู่ใน ประเทศอังกฤษ
ประวัติ.
มหาวิทยาลัย อะคาเดมี่ 92 ถูกประกาศขึ้นเมื่อ กันยายน พ.ศ. 2560 โดยมหาวิทยาลัยได้เป็นพันธมิตรร่วมกับ มหาวิทยาลัยแลงคาสเตอร์ และ สภาเมืองแทร็ฟฟอร์ด และมีงบประมาณเริ่มต้น 15 ล้านปอนด์
ชื่อของมหาวิทยาลัยมาจากอดีตนักเตะของ แมนเชสเตอร์ยูไนเต็ด ที่คว้าแชมป์ เอฟเอ ยูธ คัพ เมื่อ พ.ศ. 2535 ซึ่งเป็นผู้ก่อตั้งมหาวิทยาลัยอาทิ แกรี เนวิล, ฟิล เนวิล, ไรอัน กิ๊กส์, นิกกี บัตต์ และ พอล สโกลส์
ซ่านถิงกุย

ซ่านถิงกุย (จีนตัวเต็ม : 單廷珪 / อังกฤษ : Shan Tinggui) สำเนียงแต้จิ๋วคือ ตันเทงกุ้ย เป็นตัวละครสมมุติจากซ้องกั๋ง มีฉายาว่า แม่ทัพวารีสวรรค์ (จีน : 聖水將 / อังกฤษ : General of Sacred Water) เป็นผู้กล้าลำดับที่ 44 แห่ง 108 ดาวแห่งโชคชะตา และเป็นคนที่ 8 ในตำแหน่ง 72 สหายดิน ในยามออกรบจะใส่ชุดเกราะสีดำและสวมหมวกเหล็กติดขนนกสีดำ มีม้าตัวผู้สีดำเป็นพาหนะ อาวุธของเขาคือหอกและธนู รับราชการทหารอยู่ที่บ้านเกิดคือเมืองเล่งจิว (凌州 ; ในปัจจุบันคือเมืองเต๋อโจว มณฑลซานตง) ร่วมกับเว่ยติงกั๋ว ชำนาญในการใช้น้ำเข้าโจมตีศัตรู
เมื่อกวนเซิ่งเข้าร่วมกับซ่งเจียงแห่งเขาเหลียงซาน ราชครูไช่จิงได้ออกคำสั่งให้ตัวเขากับเว่ยติงกั๋วไปปราบโจร กวนเซิ่งจึงยกทัพไปบุกเมืองเล่งจิว ซ่านถิงกุยจึงทำค่ายกลจับตัวซวนจ้านกับห่าวซือเหวิน กวนเซิ่งจึงทำการดวลตัวต่อตัวกับซ่านถิงกุย เขารบแพ้และถูกจับ ต่อมาได้ขอยอมแพ้และไปชักชวนเว่ยติงกั๋วให้ยอมแพ้ต่อเหลียงซาน
ในการปราบกบฏฟางล่า เขากับเว่ยติงกั๋วเข้าร่วมในสังกัดหลูจุ้นอี้ ไปรบกับพวกกบฏที่เมืองซวนจิ๋ว (宣州 ; ปัจจุบันคือเมืองซวนเฉิง มณฑลอานฮุย) และเมืองฮูจิ๋ว ในการรบครั้งสุดท้ายของเขาที่เมืองฮิมจิว เขานำทหารเข้าบุกเมืองในขณะที่ประตูเมืองเปิดอยู่ แต่เผลอตกไปในหลุมม้าและเสียชีวิตในที่รบพร้อมกับเว่ยติงกั๋ว
เอก็อน เคร็นทซ์

เอก็อน รูดี แอ็นสท์ เคร็นทซ์  เป็นอดีตนักการเมืองเยอรมันตะวันออกซึ่งเป็นผู้นำพรรคคอมมิวนิสต์คนสุดท้ายของเยอรมนีตะวันออกในช่วงเดือนสุดท้ายของปี 2532 เขาประสบความสำเร็จในนาม เอริช ฮ็อนเน็คเคอร์ ในฐานะเลขาธิการทั่วไปของพรรคเอกภาพสังคมนิยมเยอรมนี แต่ถูกบังคับให้ลาออกเพียงไม่กี่เดือนต่อมาเมื่อกำแพงเบอร์ลิน. ตลอดอาชีพของเขา เคร็นทซ์ ดำรงตำแหน่งสำคัญหลายแห่งใน SED เขาเป็นรอง ฮ็อนเน็คเคอร์ ตั้งแต่ปี 1984 เป็นต้นไปจนกระทั่งเขาประสบความสำเร็จในปี 1989 ท่ามกลางการประท้วงต่อต้านระบอบการปกครอง เคร็นทซ์ ไม่ประสบความสำเร็จในความพยายามที่จะรักษาอำนาจการปกครองของระบอบคอมมิวนิสต์และถูกบังคับให้ลาออกหลายสัปดาห์หลังจากการล่มสลายของกำแพงเบอร์ลิน เขาถูกขับไล่ออกจากพรรค SED เมื่อวันที่ 21 มกราคม 2533 หลังจากการรวมประเทศเยอรมันในปี 2533 เขาถูกตัดสินจำคุกหกปีครึ่งในคุกข้อหาฆ่าคนตายเพื่อสังหารบทบาทของเขาในอาชญากรรมของระบอบคอมมิวนิสต์ เขาออกจากเมือง Dierhagen ในรัฐเมคเลินบวร์ค-ฟอร์พ็อมเมิร์นเมื่อเขาได้รับการปล่อยตัวจากคุกเมื่อปลายปี 2546
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฟาโรห์เนบดเจฟาเร

พระประวัติ.
พระองค์เป็นฟาโรห์ที่มีความคลุมเครือของราชวงศ์ที่สิบสี่แห่งอียิปต์โบราณ ทราบเพียงแค่บันทึกพระนามแห่งตูริน พระองค์อาจปกครองในส่วนเหนือของอียิปต์ล่วงช่วงระหว่าง 12 หรือ 24 เดือน ในศตวรรษที่ 17 ก่อนคริสตศักราช นักไอยคุปตวิทยาได้สันนิษฐานถึงปีขึ้นครองราชย์คือ ใน 1694 ปีก่อนคริสตศักราช และใน 1672 ปีก่อนคริสตศักราช ซึ่งอาจจะตรงกับในเวลาช่วงต่อที่สองหรือช่วงปลายของราชอาณาจักรกลาง ช่วงเวลาการครองราชย์ของพระองค์นั้น ราชวงศ์ที่สิบสามยังคงปกครองในส่วนที่เหลืออยู่จากเมืองเมมฟิส
ความรู้เกี่ยวกับการครองราชย์ของพระองค์มาจากบันทึกพระนามแห่งตูริน บันทึกพาไพรัสที่เสียหายอย่างรุนแรง ซึ่งเป็นบันทึกชื่อของเทพเจ้าอียิปต์ และบันทึกการครองราชย์ของฟาโรห์ตั้งแต่ราชวงศ์ที่หนึ่งถึงราชวงศ์ที่เจ็ด เนื่องจากความเสียหายที่เกิดขึ้นกับบันทึกพาไพรัสนั้น ทำให้คงเหลือแค่เวลาการครองราชย์ของพระองค์เป็นระยะเวลาเพียงหนึ่งปี ส่วนบันทึกจำนวนเดือนและวันได้เสียหายไป ดังนั้นพระองค์อาจจะครองราชย์เป็นเวลา 12 หรือ 24 เดือน พระนามของพระองค์อยู่ลำดับที่ 7 ในคอลัมน์ที่ 9 ของบันทึกพระนามแห่งตูริน เนื่องจากบันทึกพาไพรัสเสียหาย ทำให้พระนามชองพระองค์สูญหาย
พลประจำยานลำน้ำสงครามพิเศษ

พลประจำยานลำน้ำสงครามพิเศษ  หรือ สยูอิค (อักษรย่อ: SWCC) เป็นทีมหน่วยบัญชาการสงครามพิเศษทางเรือสหรัฐที่ดำเนินการและบำรุงคลังของยานขนาดเล็กที่ใช้ในการปฏิบัติภารกิจปฏิบัติการพิเศษ โดยเฉพาะอย่างยิ่งพวกของเนวีซีลสหรัฐ ซีลและสยูอิคมีลักษณะคล้ายกันแต่แยกโปรแกรมการฝึกอบรมเฉพาะทางในฐานทัพเรือสะเทินน้ำสะเทินบกโคโรนาโด การฝึกอบรมสยูอิคเน้นการปฏิบัติการพิเศษในสภาพแวดล้อมทางทะเล สยูอิคได้รับการฝึกครอบคลุมในความเชี่ยวชาญและกลยุทธ์การใช้อาวุธ, เทคนิค และกระบวนการ โดยมุ่งเน้นไปที่การแทรกซึมลับ และการถอนออกของซีล รวมถึงกองกำลังปฏิบัติการพิเศษอื่น ๆ สยูอิคทุ่มเทโดยเฉพาะ การเคลื่อนที่อย่างรวดเร็วในพื้นที่น้ำตื้นที่เรือขนาดใหญ่ไม่สามารถใช้งานได้ ความสามารถของพวกเขารวมถึงการการปฏิบัติโดยตรงผ่านแนวชายฝั่งหรือแม่น้ำ (เช่น การโจมตี, จับกุม และเรือแล่น โดยออกตรวจ, ขึ้นเรือ, ค้นหา และยึด), การลาดตระเวนพิเศษ, ตระเวนชายฝั่ง รวมถึงการสั่งห้ามลักลอบเข้าประเทศอย่างผิดกฎหมายของเรือผู้ต้องสงสัยและยานผิวน้ำ สยูอิคเชี่ยวชาญด้านการเคลื่อนที่อย่างรวดเร็ว เนื่องจาก พวกเขามีการฝึกในระดับสูงในการขับขี่ทางยุทธวิธีและการดำเนินการคุ้มกัน พวกเขาได้ทำภารกิจหลายอย่างควบคู่กับหน่วยซีล ตั้งแต่การลาดตระเวน ไปจนถึงการแทรกซึมลับ และการสกัดแบบเร่าร้อน
ซง ชี-ย็อล

<table class="infobox" style="width: 22em"></table>
ซง ชี-ย็อล (송시열; 30 กรกฎาคม 2150 - 19 ธันวาคม 2232) รู้จักกันในทั่วไปในนามปากกา "อูอัม" (우암) และ "อูแจ" (우재) หรือโดยให้เกียรติ "ซ็องจา" (송자) รัฐบุรุษชาวโชซ็อน บัณฑิตและนักปราชญ์ของลัทธิขงจื๊อใหม่ เกิดที่อ๊กช็อน จังหวัดชุงช็องเหนือ เขารับราชการรับใช้ราชสำนักมามากกว่า 50 ปี และชื่อของเขาปรากฎมากถึง 3,000 ครั้งใน พงศาวดารราชวงศ์โชซ็อน เขาถูกประหารชีวิตเมื่อวันที่ 19 ธันวาคม พ.ศ. 2232 โดยราชสำนักเพราะเขาเขียนจดหมายกระตุ้นพระราชาในยุคนั้นคือ พระเจ้าซุกจง พระราชาลำดับที่ 19 สำหรับอนุสาวรีย์ตั้งอยู่ที่บ้านเกิดของเขา
การทัพฟิลิปปินส์ (ค.ศ. 1941-1942)

การทัพฟิลิปปินส์ (หรือ ยุทธการที่ฟิลิปปินส์; 8 ธันวาคม ค.ศ. 1941 - 8 พฤษภาคม ค.ศ. 1942) เป็นการบุกครองฟิลิปปินส์โดยจักรวรรดิญี่ปุ่นและการป้องกันเกาะโดยสหรัฐอเมริกาและกองทัพฟิลิปีโนในช่วงสงครามโลกครั้งที่สอง
ญี่ปุ่นได้เปิดฉากการบุกครองโดยทางทะเลจากเกาะฟอร์โมซา (เกาะไต้หวัน) กว่า 200 ไมล์ (320 กิโลเมตร) ถึงทางตอนเหนือของฟิลิปปินส์ กองกำลังฝ่ายป้องกันมีจำนวนมากกว่าญี่ปุ่นโดย 3 ต่อ 2 อย่างไรก็ตาม, พวกเขาเป็นกองกำลังผสมของพวกที่ไม่เคยมีประสบการณ์ในการสู้รบอย่างสม่ำเสมอ การ์ดแห่งชาติ กองกำลังตำรวจและหน่วยทหารแห่งเครือจักรภพที่เพิ่งก่อตั้งขึ้นมาใหม่ ญี่ปุ่นได้ใช้กองทหารแถวแรก,เมื่อได้เริ่มต้นของการทัพครั้งนี้และมุ่งเน้นไปที่กองกำลังของพวกเขาทำให้สามารถบุกยึดเกาะลูซอนได้อย่างรวดเร็วในช่วงเดือนแรก
กองบัญชาการระดับสูงของญี่ปุ่น ได้เชื่อว่าพวกเขาจะได้รับชัยชนะในการทัพครั้งนี้ ด้วยการตัดสินใจเชิงยุทธวิธีในการรุกโดยประมาณหนึ่งในตารางเวลาของปฏิบัติการในเกาะบอร์เนียวและอินโดนีเซีย ถอนกำลังด้วยกองพลที่ดีที่สุดและกองทัพอากาศของตนเป็นจำนวนมากในช่วงต้นเดือนมกราคม ค.ศ. 1942 ครั้งนี้,จะควบคู่ไปกับการตัดสินใจของฝ่ายป้องกันที่จะถอนกำลังเข้าสู่การถือครองตำแหน่งการป้องกันในคาบสมุทรบาตาอัน ทำให้อเมริกันและฟิลิปีโนประสบความสำเร็จในการสกัดกั้นในอีก 4 เดือน
การพิชิตฟิลิปปินส์โดยญี่ปุ่น มักถือว่าเป็นความพ่ายแพ้ทางทหารที่เลวร้ายที่สุดในประวัติศาสตร์สหรัฐอเมริกา บุคลากรทางทหารชาวอเมริกันประมาณ 23,000 นายล้วนถูกฆ่าตายหรือถูกจับเป็นเชลย ในขณะที่ทหารชาวฟิลิปีโนถูกฆ่าตายหรือถูกจับเป็นเชลยมีทั้งหมดประมาณ 100,000 นาย
ยุคเรวะ

ยุคเรวะ (; โรมาจิ: "Reiwa jidai") เป็นยุคปัจจุบันของปฏิทินทางการของญี่ปุ่น โดยรัชศกเรวะเริ่มต้นตั้งแต่วันที่ 1 พฤษภาคม ค.ศ. 2019 ซึ่งเริ่มนับจากวันที่สมเด็จพระจักรพรรดินารูฮิโตะ พระราชโอรสของสมเด็จพระจักรพรรดิอากิฮิโตะ ขึ้นครองราชย์เป็นจักรพรรดิลำดับที่ 126 ในวันหลังสมเด็จพระจักรพรรดิอากิฮิโตะสละราชบัลลังก์ในวันที่ 30 เมษายน ซึ่งถือเป็นวันสิ้นสุดของยุคเฮเซ โดยนามรัชศกเรวะได้มีการประกาศเผยแพร่ต่อสาธารณชนเป็นครั้งแรกเมื่อวันจันทร์ที่ 1 เมษายน ค.ศ. 2019 โดย โยชิฮิเดะ ซูงะ เลขาธิการคณะรัฐมนตรีได้เป็นผู้ประกาศนามรัชศกในครั้งนี้
รัฐบาลญี่ปุ่นได้ประกาศรัชสมัยใหม่ เรวะ เพื่อต้อนรับรัชสมัยของสมเด็จจักรพรรดิพระองค์ใหม่ โดยเริ่มใช้อย่างเป็นทางการในวันที่ 1 พฤษภาคม ซึ่งเป็นวันที่สมเด็จจักรพรรดิพระองค์ใหม่ขึ้นครองราชย์ นอกจากนี้ยังถือว่าเป็นการสิ้นสุดของยุครัชสมัย เฮเซ ที่มีระยะเวลายาวนานกว่า 30 ปีอีกด้วย
โยชิฮิเดะ ซูงะ เลขาธิการรัฐมนตรีญี่ปุ่น ได้อธิบายถึงชื่อของรัชสมัยใหม่ โดยคำว่า “เร” หมายถึง ความรุ่งเรืองหรือคำสั่ง ส่วนคำว่า “วะ” หมายถึง สันติภาพหรือความสามัคคี
นอกจากนี้การตั้งชื่อรัชสมัยยังเป็นครั้งแรกที่นำตัวอักษรจากกวีโบราณของญี่ปุ่น มารวมกับอักษรคันจิยุคจีนโบราณ โดยในการตั้งชื่อรัชสมัยในครั้งนี้ รัฐบาลญี่ปุ่นได้ใช้ผู้เชี่ยวชาญในสาขาต่างๆ ถึง 9 คน ค้นหาชื่อที่เหมาะสม นอกจากนี้ถ้าหากมีชื่อรัชสมัยใดเล็ดลอดออกมาก็จะยกเลิกชื่อนั้นและหาชื่อใหม่ ก่อนที่จะประกาศอย่างเป็นทางการ โดยก่อนหน้านี้มีข่าวลือว่ารัชสมัยใหม่จะใช้คำว่า “อังคิว” ที่แปลว่า สันติสุขและความยั่งยืน
ชินโซ อาเบะ นายกรัฐมนตรีของญี่ปุ่น ได้กล่าวถึงการตั้งชื่อรัชสมัยใหม่ว่า “เป็นการแสดงถึงวัฒนธรรมที่ลึกซึ้งของชาวญี่ปุ่น แม้ว่าประเทศญี่ปุ่นจะพบกับจุดเปลี่ยนของประเทศครั้งใหญ่ (สื่อถึงความเปลี่ยนแปลงหลายๆ อย่าง) แต่คุณค่าและวัฒนธรรมของญี่ปุ่นจะไม่จางหายไปไหน” ซึ่งประเพณีการตั้งชื่อรัชสมัยนี้ยังมีมานานถึง 1,300 ปีอีกด้วย
พระสรลักษณ์ลิขิต (มุ่ย จันทรลักษณ์)

พระสรลักษณ์ลิขิต (มุ่ย จันทรลักษณ์) เป็นจิตรกรภาพเหมือนบุคคล (portrait) ชาวไทยคนแรก ผลงานสำคัญของพระสรลักษณ์ลิขิตเป็นผลงานที่สร้างถวายงานพระบาทสมเด็จพระจุลจอมเกล้าเจ้าอยู่หัว มหาราช เช่น พระบรมสาทิศลักษณ์จำนวนมากของพระบาทสมเด็จพระจุลจอมเกล้าเจ้าอยู่หัวและพระบรมราชวงศ์ พระบรมสาทิศลักษณ์แรกของพระบาทสมเด็จพระพุทธเลิศหล้านภาลัย ซึ่งเป็นต้นแบบของพระบรมสาทิศลักษณ์ของพระองค์ในยุคต่อ ๆ มา นอกจากนี้ท่านยังร่วมกับศาสตราจารย์ศิลป์ พีระศรีก่อตั้งโรงเรียนวิจิตรศิลป์ (มหาวิทยาลัยศิลปากร ในปัจจุบัน) โดยท่านสอนวิชาจิตรกรรม
ท่านเกิดเมื่อวันที่ 6 กุมภาพันธ์ 2418 เดิมทีท่านศึกษาด้านจิตรกรรมจากโรงเรียนศิลปะในวังจนมีฝีมือที่ดี ต่อมาท่านได้รับความไว้วางพระราชหฤทัยจากพระบาทสมเด็จพระจุลจอมเกล้าเจ้าอยู่หัวร่วมการเสด็จประพาสยุโรปพร้อมพระองค์ ซึ่งเป็นโอกาสที่ทำให้ท่านได้มีโอกาสศึกษาศิลปะการวาดภาพบุคคลแบบตะวันตก
ตอดอร์ ซีฟกอฟ

ตอดอร์ ซีฟกอฟ (บัลแกเรีย: Тодор Живков; 7 กันยายน 1911 - 5 สิงหาคม 1998) เป็นผู้นำคอมมิวนิสต์ของสาธารณรัฐประชาชนบัลแกเรียตั้งแต่วันที่ 4 มีนาคม 1954 จนถึงวันที่ 10 พฤศจิกายน 1989.
เขากลายเป็นเลขาคนแรกของพรรคคอมมิวนิสต์บัลแกเรีย ในปี 1954 ในเดือนเมษายนปี 1981 และยังคงอยู่ในตำแหน่งนี้เป็นเวลา 35 ปีจนกระทั่งปี 1989 จึงกลายเป็นผู้นำคนที่สองที่ยาวที่สุดของประเทศกลุ่มตะวันออกหลังสงครามโลกครั้งที่สอง และหนึ่งในผู้นำที่มิใช่ราชวงศ์ที่ยาวนานที่สุดในประวัติศาสตร์สมัยใหม่ การปกครองของเขาเป็นช่วงเวลาแห่งความมั่นคงทางการเมืองและเศรษฐกิจอย่างไม่เคยปรากฏมาก่อนสำหรับบัลแกเรียทั้งคู่โดยสมบูรณ์ของบัลแกเรียกับคำสั่งของสหภาพโซเวียต และความปรารถนาที่จะขยายความสัมพันธ์กับตะวันตก กฎของเขายังคงไม่มีใครทักท้วงจนกระทั่งความสัมพันธ์ตะวันออก - ตะวันตกในปี 1980 ลดลงเมื่อสถานการณ์ทางเศรษฐกิจที่ซบเซาภาพลักษณ์ระดับนานาชาติที่แย่ลงและอาชีพการงานที่เพิ่มขึ้นและการคอร์รัปชั่นใน BCP ทำให้ตำแหน่งของเขาอ่อนแอลง เขาลาออกไป 10 พฤศจิกายน 1989 ภายใต้แรงกดดันจากสมาชิกอาวุโส BCP เพราะเขาปฏิเสธที่จะรับรู้ปัญหาและจัดการกับการประท้วง ภายในหนึ่งเดือนหลังจากการขับไล่ของ ซีฟกอฟ การปกครองแบบคอมมิวนิสต์ในบัลแกเรียสิ้นสุดลงอย่างมีประสิทธิภาพและภายในเวลาเกือบหนึ่งปีสาธารณรัฐประชาชนบัลแกเรียก็หยุดดำเนินการอย่างเป็นทางการ
วอยแชค ยารูแซลสกี

วอยแชค วีตอลต์ ยารูแซลสกี (โปแลนด์: Wojciech Witold Jaruzelski) เป็นนายทหารและนักการเมืองชาวโปแลนด์. เขาเป็นเลขานุการคนแรกของสหพรรคแรงงานโปแลนด์โปแลนด์ตั้งแต่ปี พ.ศ. 2524 ถึง พ.ศ. 2532 และเป็นผู้นำคนสุดท้ายของสาธารณรัฐประชาชนโปแลนด์เขายังทำหน้าที่เป็นนายกรัฐมนตรีพ.ศ. 2528 ถึง พ.ศ. 2533, และประมุขของประเทศจาก พ.ศ. 2524 ถึง พ.ศ. 2528 (ชื่อในฐานะประธานสภาแห่งรัฐ พ.ศ. 2528 ถึง พ.ศ. 2532 และในฐานะประธาน พ.ศ. 2532 ถึง พ.ศ. 2533 จาก) เขายังเป็นผู้บัญชาการทหารสูงสุดคนสุดท้ายของกองทัพประชาชนโปแลนด์ เขาลาออกหลังจากข้อตกลงโต๊ะกลมโปแลนด์ในปี พ.ศ. 2532 ซึ่งนำไปสู่การเลือกตั้งหลายพรรคในโปแลนด์
จิตรเสน อภัยวงศ์

จิตรเสน อภัยวงศ์ หรือชื่อเดิม หมิว อภัยวงศ์ (พ.ศ. 2448 - 2506) เป็นสถาปนิกชาวไทยที่มีผลงานโดดเด่นในแนวสถาปัตยกรรมสากล และ อาร์ทเดโค ผลงานสำคัญ เช่น ศาลาเฉลิมไทย อาคารไปรษณีย์กลาง หมู่อาคารบนถนนราชดำเนิน เช่น โรงแรมรัตนโกสินทร์ หอสมุดเมืองกรุงเทพมหานคร
นายหมิวเป็นบุตรของเจ้าพระยาอภัยภูเบศร์ (ชุ่ม อภัยวงศ์) และหม่อมถนอม มีพี่น้องอีกสองคน คือ ครูแสวง อภัยวงศ์ บุคคลสำคัญด้านดนตรีไทย และนายเพียร อภัยวงศ์ ยังเป็นน้องชายต่างมารดากับควง อภัยวงศ์ ท่านสมรสกับนาง เมรี่ เอเร็คเซิน สตรีลูกครึ่งไทยสวีเดน นายหมิวจบการศึกษาแผนกภาษาฝรั่งเศสจากโรงเรียนอัสสัมชัญ และศึกษาต่อด้านสถาปัตยกรรมศาสตร์ที่เอกอลเดโบซาร์ ประเทศฝรั่งเศส ได้รับยกย่องเป็นบูรพศิลปิน สาขาทัศนศิลป์ ประจำปี พ.ศ. 2558
ซีคมุนท์ เยน

ซีคมุนท์ แวร์เนอร์ เพาล์ เยน (เกิดวันที่ 13 กุมภาพันธ์ พ.ศ. 2480 - 21 กันยายน 2562) เป็นนักบินอวกาศและนักบินชาวเยอรมันผู้ซึ่งกลายเป็นชาวเยอรมันคนแรกที่ได้ขึ้นสู่อวกาศใน พ.ศ. 2521 โดยเป็นส่วนหนึ่งของโครงการอินเตอร์คอสมอสของสหภาพโซเวียต
อำเภอกู๋จี

กู๋จี (เวียดนาม: / ) เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2017 อำเภอมีประชากร 418,655 คน และมีเนื้อที่ 960 ตารางกิโลเมตร
ในปี ค.ศ. 1967 ช่วงสงครามเวียดนาม ฐานทัพกู๋จีเป็นที่ตั้งของกองพันบินที่ 269 กองทัพบกสหรัฐ
อำเภอมีสถานที่สำคัญคือ อุโมงค์กู๋จี ซึ่งสร้างขึ้นในช่วงสงครามเวียดนามและเป็นสำนักงานใหญ่ของเวียดกง ปัจจุบันอำเภอมีอุตสาหกรรมหลายแห่ง
เขตการปกครอง.
บิ่ญจั้ญแบ่งเขตการปกครองออกเป็น 1 เมืองระดับตำบล (กู๋จี) และ 20 ตำบล
คว็อน มิน-อา

คว็อน มิน-อา (เกิด 21 กันยายน 2536) เป็นที่รู้จักดีชื่อ มินอา เป็นนักร้องชาวเกาหลีใต้และนักแสดง เธอเป็นที่รู้จักดีในฐานะอดีตสมาชิกของเกิร์ลกรุ๊ป เอโอเอ มินอาอยู่ในยูนิตย่อย AOA BLACK ด้วย นอกจากนี้มินอายังเคยร่วมแสดงในซีรีส์หลาย ๆ เรื่อง อาทิ Modern Farmer (2014) และ All About My Mom (2015)
ผลงานการแสดง.
ภาพยนตร์
ละครโทรทัศน์
รายการวาไรตี้
วาไรตี้โชว์
คราน

คราน ([ˈkɾàːn]) เป็นเมืองที่ใหญ่ที่สุดเป็นอันดับที่สี่ของสโลวีเนีย มีประชากรทั้งหมด 37,373 คน (2015) ตั้งอยู่ทางตะวันตกเฉียงเหนือของลูบลิยานาเป็นระยะทางประมาณ 20 กิโลเมตร เมืองนี้เป็นศูนย์กลางของเทศบาลเมืองครานและอัพเพอร์คาร์นีโอลา ภูมิภาคแบบดั้งเดิมของสโลวีเนีย ครานเป็นเมืองอุตสาหกรรมเป็นส่วนใหญ่ที่มีความสำคัญในเรื่องอุตสาหกรรมอิเล็กทรอนิกส์และยาง
เอ็มเอพีซิกซ์

เอ็มเอพีซิก (อังกฤษ:MAP6;ฮันกึล:맵식스) เป็นกลุ่มบอยแบนด์เกาหลีใต้ที่ก่อตั้งโดย Dream T Entertainment (ปัจจุบันคือ All-S Entertainment) ประกอบด้วยสมาชิก 5 คน ได้แก่ มินฮยอก, เจจุน, ไซน์, ซ็อน และ เจบิน เปิดตัวครั้งแรกเมื่อวันที่ 10 พฤศจิกายน 2015 ด้วยซิงเกิ้ลเพลง "Storm"
อิม แช-บิน

อิม แช-บิน (29 ตุลาคม ค.ศ. 1991 —) เป็นนักกีฬาจักรยานลู่ชาวเกาหลีใต้
ในปี ค.ศ. 2014 เขาได้เข้าแข่งขันจักรยานชิงแชมป์เอเชีย ซึ่งจัดขึ้นในอัสตานา ประเทศคาซัคสถาน และได้รับรางวัลเหรียญทองจากการแข่งขันจักรยานประเภทลู่ ไทม์ไทรอัล 1 กม และทีมสปรินต์ ร่วมกับคัง ดง-จิน และซน เจ-ย็อง ต่อมาในปีเดียวกันในการแข่งขันกีฬาจักรยานในเอเชียนเกมส์ 2014 จัดขึ้นในอินช็อน ประเทศเกาหลีใต้ เขาได้รับรางวัลเหรียญทองในประเภททีมสปรินต์ ร่วมกับคัง ดง-จิน และซน เจ-ย็อง และในการแข่งขันจักรยานลู่ชิงแชมป์โลก 2016 ที่กรุงลอนดอน สหราชอาณาจักร เขาทำผลงานได้เป็นอันดับ 9 ในประเภทคีริน